Hieroglyphica Aegyptia
Hieroglyphica Aegyptia (fontibus antiquis litterae vel notae hieroglyphicae) sunt antiqua signa veterrimi modi quo Lingua Aegyptia scripta est, annis 3200 a.C.n.–400 p.C.n. adhibita. 

Sunt tres modi utendi ubi signum singulum potest significare: 
 sonum (phonogrammata), 
 verbum aut notionem (logogrammata sive ideogrammata) aut 
 determinatorem (semagrammata). 

Primo 700 signis, postea tempore Graeco-Romano circiter 7000 signis, hieroglypica formant peramplum modum scribendi.

De nomine 
Nomen hieroglyphicorum provenit ex verbis Graecis τὰ ἱερογλυφικὰ γράμματα, quae significant: sanctae (ἱερός) caelatae (γλύφω) litterae (γράμματα).

Hieroglyphica interpretata 

Anno 396 p.C.n. ultima inscriptione facta, scientia hieroglyphicorum periit. Saeculo exeunte quinto Horapollo in suo opere Hieroglyphica obtulit interpretationem falsam, sed fortasse cum parte vera. Saeculo nono et decimo Arabes in Egypto quaesiverunt signa aperire. Iohannes Goropius Becanus et Athanasius Kircherus studuerunt hieroglyphicis. Tabula Rosettae inventa, Francogallus Ioannes Franciscus Champollion arcanam Aegyptiam scripturam primus aperuit anno 1822.

De scriptura

Ductus scribendi 

Primo hieroglyphica scripta sunt in columnis a summo ad imum et a sinistra ad dexteram, sed ductus variare potest . Non est difficile statuere ductum verum, nam homines picti animaliaque inspiciunt initium versus.

Sicut multis aliis modis scribendi antiquis, terminus vocabulorum non signatur. Tamen potes distinguere verbulos, quoniam determinatores saepe terminum vocabuli formant.

Vis hieroglyphicorum 
Sunt tres modi utendi (vide supra):

Phonogrammata 
Phonogrammata sunt signa quae sonos describunt, sicut abecedarium. Solum consonantes scribuntur, sicut scriptura Arabica.

Signa simplicia 
Sunt circa viginti quattuor signa simplicia, id est signa quae describunt consonantem singulam.

Signa duplicia

Signa triplicia

Logogrammata 
Logogrammata sunt imagines rerum, semper signantur linea muta. Omnia hieroglyphica possunt logogrammata esse. Exempli gratia:
 ra:Z1 — rꜥ, significat "solem";
 pr:Z1 — pr, significat "domum";
 sw-t:Z1 — swt (sw+t), significat "harundinem";
 Dw:Z1 — ḏw, significat "montem".
Ratio non derecta (metonymia vel metaphora):
 nTr-Z1 — nṯr, significat "deum"; signum est vexillum templi;
 G53-Z1 — bꜣ, significat "animum" vel "personam"; signum est avis cum capite humano;
 G27-Z1 — dšr, significat "phoenicopterum"; phonogrammata significat ruber.
Logogrammata raro usa sunt.

Semagrammata 
Solum consonantes scribuntur, ut vocabula aliquae habeant eandem rationem scribendi. Determinatores sequuntur vocabula ut non conturbaris.

Alii determinatores

Quadrati 

Hieroglypica non scribuntur in linea recta, sed in quadratis virtualibus. Exempli gratia (vide dextera):
 R4:X1*Q3 — ḥtp (Hotep)
 i-Y5:N35:N5*Z1 — jmn-rꜥ (Ammon-Ra)

 Obeliscus Philensis (OGI 137)
 Ioannes Franciscus Champollion, Lettre à M. Dacier relative à l'alphabet des hiéroglyphes phonétiques

Notae

Nexus externi 
 

Graphemata
Scripturae Aegyptiae